34

ISIGIDIMI SAMAXOSA, MAY 1, 1888.

Miss Waterson—lo tina siti ngu “Noqakata”—ngo July 1880, waye ke u Mr. Govan Koboka lowo engumncedisi. Ubeteta futi u Miss Waterson ngokukoleka kwake emsebenzini lowo, ate naxa sel’emkile igqira elo wasala naye umsobenzi pantsi kolaulo lomnini-mzi u Dr. Stew­art. Kubonakala ukuba lomsebenzi ukuba waye engapaza- manga kuwo ngel’elifikelele iwonga lobu gqira obuzeleyo ba- wase Mlungwini amayeza. Ubunqina bama gqira abedla ngo kudibana nawo apa buyamncoma ukwazi abenako, ngo- kukodwa ekupitikezeni intlobo-ntlobo zamayeza.

Ite indlu yamayeza ngokububa kuka Mr. Koboka lowo kwafuneka ivalwa kubantu bangapandle, ngenxa yokunga. bi nakuwapata yedwa umnini-mzi walapa zingxakeko zeminye imisebenzi ayipeteyo. Baninzi abaya kulila, kuba lendlu ibiluncedo kumawaka asingqongileyo.

Imini zokupela kwake zibe nolonwabo olukulu, wazibika futi ngalo uxolo lompefumlo analo, nokungakoyiki ukufa Ulushiye nelo lifa usapo Iwake. Intlungu zomzimba abenazo azimbanganga ukuba ahlukane noncumo olwahlala lum. paula isimo sake, kuba ib’ingenguye nomfo ububele ngokukodwa kubantwana. Ub’elitanda ngoma ngemini zake, noko ilizwi lake ubesel’elahlekene nalo. Utande xa seleza kumka emhlabeni ukuvuma ngokwake, nokuba avunyelwe eliculo.—

Lomhla wafa ngawo Yesu Wati umntu kuwe, Ndikangele namhla Nkosi Ndikunjulwe nguwe.

Nam ndingokangela kuwe Ndikumbule, Nkosi Ndikangele ngezibele Ndip’ ubomi, Nkosi.”

Rev. William W. Gqoba.

Kuko amaxesha eti iminwe ingavumi ukutobela iminqweno yomniniyo, buti nobucopo okutiwa bubluza ingcamango zomntu bungavumi ukukufeza oko kutunywa kona. Elinye lalomaxesha kuxa intliziyo izele lusizi, namalungu omzimba etanjiswe bubunzima besihlo esazeke sibe senzekile. Lenyanga ifileyo, intsuku zeveki ezimbini zilandelelana olwe Sine, umhla we 19; nakwa olo suku Iweveki umhla wama 26 ku April, ibe yembi kunene kulomzi wase Lovedale. Usuku lokuqala kwanduluka ngokububa kuka Mr. Govan Koboka esibalisa ngaye kwesi sanamhla. *Ngo-* Iwesibini usuku Iwama 26 ku April, kubb.be u Mr. William W. Gqoba osel’eneminyaka encedisa ukucoka elipepa— *Isigidimi Sama-Xosa.* Omabini lamadoda ashiye izikewu ekuya kuba nzima ukuzizalisa kwindawo zabasebenzi bomzi wase Lovedale, nezo zamadodana afundileyo akowetu,

Ibali lomfo ka Gqoba ngokuzeleyo sicele ukuze libalwe ngumhlobo wetu olaziyo ngokucokisekileyo, esiyakuti silipakele abafundi batu sakulifumana kwesizayo *Isigidimi.* Okwa' namhla sonela ukubika umpanga lo usihleleyo ngebaqo elingummangaliso.

Ukuqaleka kokungapili kuka Mr. Gqoba lowo kuzekele kuhambo awalenza ngelangakazi elishushu, elati lamtyafisa kunene ngo March lo udluleyo, eye kulunguza umkuhlane womkwe wake e Ntsikizini. Wabuya engaziqondi impilo yake, Iwasuka ulwimi olu Iwafa mnyama ukuncola kwalo, sati nesisu asalungelelana. Kuye kaloku akakanuka nto ityiwayo, wamana usiti kote umqala lo enga enga- seloko esela into engamanzi. Ute ngexesha lentlanganiso yo Manyano nge Mfundo nge 5 ne 6 ku April, kanti engafikeleli nje kwinxenye ye ngxoxo akonwabile sesi sisu; saza samgcina ngendlu intsukwana ezitile emva koko, akabi nakuza kufikelela emsebenzini wake. Kudlule iveki, wati nge sesibini weza emsebenzini, noko ab’ezibika ehamba. Ebuba

nje oka Koboka ukweso simo. Uko naye u Mr. Gqoba encwabeni ngale mini yencwaba—ngomnye waba celwa ukuquba umtandazo pezu kwedlaka elo. Kanti koko agqibelisayo; siti esiya kumngunga kwelake kwange ntsukwana ezingepi.

Ngo Mgqibelo walo veki uye kuviwa isifo sake ligqira, lamxelela ukuba impilo yake isangene kanye, kufuneka ezilumkele, azonge ngendlela zonke. Ute kuba ngelo xesha ub’eqinile ngakwicala lokuzituma—engatyi enjalo nje— kwangena intlanzo ngobusuku bolwe-Sibini, 23 April, wakenyengeka ke isisu size yabeta lonto yasel’imgqibela. Onke amalinga okumvula oko kuqina enziwe akwanceda nto; waza nomqala waya uvaleka,—nakuba kodwa ukupela kokuteta kona kuqale pambi kwo dinala walomhla wama 26, abube ngawo.

Kubonakala ukuba umfo lowo ub’enendlela yokulufi- hlela usapo lwakowabo ukuba uyatshona, kuba nezihlobo ezikude akanyamekelanga ukuzibalela ngokufa kwake. Intombi yake enkulu esesikuleni, naxa sel’icuteka ixesha, way’engavumi ukuba iye kuxelelwa ukuba uyafa, iye kubizwa; esingaziyo ukuba ube soyika ukuba luya kotuka sini na, kuba noko sinenkolo yokuba besingasitelisiwe kanye kuye isazela sokuba ixesha likufupi. Siva ukuba ngemini yakusasa eyandulela obo busuku bentlanzo, wahle. bela umhlobo wake, ab’eq'ele ukuncokola ngezimo zemipe- fumlo yabo, ngofifi Iwesi sazela. U Mr. Gqoba ute kuwabo lowo bebobabini,—“Ndinento endiza kukuhlebela yona “engaziwa bani kwabakufupi kum. Ndiyafa, andiyi kupila, “Indawo endiyityilelweyo yeyokuba kwakusondela, ndiya “kuvaleka umqala, ndikohlwe kukuteta. Ndite ndaku- “ buza ku Tixo ukuba kukutini na ukuba andenjenjalo akandipendula, koko wandibonisa umbono osimanga.

“ Ndingati ndityilelwe izulu, ndalubona usapo Iuka Ntsikana luqukene ndaweni nye kona, lutsho ngeziqaqambileyo ingubo. Bendingamazi nje la Ntsikana wembali “namhla ndiyamazi.” Umhlaumbi ingaba abafundi betu abazi ukuba u Mr Gqoba lo ngumzukulwana ka Peyi omnye wezigidimi abetnma zona u Ntsikana lo ateto ngaye, xa abe ebikela u Ngqika no Ndlambe izinto abe- zibona.

Kute ngokuhlwa kolwe-Sitatu elixesha kugqitywa uku- tyiwa, kulungiselelwa ukulalwa, seva edanduluka ngesi-Ngesi esiti,—“ U Kristu ka Tixo.” Site sakusabela wapinda kwa lonteto. Omnye wabafundisi obeko ngeloxesha, u Mr. Geddes ubuze ukuba unga angenzelwa ntonina? Ute umfi “ Ndifundele ngesi-Ngesi isahluko sokuqala ku Yohane, iziqendwana ezilishumi elinambini.” Sifundiwe, wongezelele umfundisi eyake iverse le iti “ Bona i-Mvana ka Tixo esusa isono sehlabati.” Ucele ukuba kutandazwe, waza kwakugqitywa, wambulela.

Kwa ngobo busuku xa kulila ezesibini inkuku, esel’ehleli no Dr. Stewart ngoku, uvakele butshetshetshe,—kuba ilizwi besel’ipela esiti.—“ Igazi lika Yesu Kristu lihlambu- lula kuso sonke isono.” Ebuziwe into ateta yona ngokutsho, uxele ukuba kulapo ukolo Iwake alugxumeke kona, nesenzo esenzekileyo kuye ngobubele be Nkosi, nokuba intliziyo yake yonwatyisiwe yilondawo.

Kute xa kuti re ukusa akuba ecelwe ukuke abe nelizwi alibekisa kusapo Iwake, kuba lonke ixesha eli ebengekabinanto ayitetayo kulo. Libe lifutshane walenjenje : “ Kufuneka umntu wonke ezilungiselele, kuba ixesha eli lifu- tshane.” Kubuziwe ukuba wena uzilungiselele na? Ute “Okukokwam ndiba kunjalo.” Uyaleze ukuze lomazwi atunyelwe kunyana wake e Bayi. Akabanga saba nama- ndla okuteta kuba umqala ubusel’uvingcene. Ite yonke lomini yolwe-Sine kwanzima, zabikelwa izihlobo, ezikude nge ngcingo ezikufupi ngezigidimi, kanti kuza kuti xa kuti aatya xa kuza kubeta intsimbi yesitandatu emaxesheni wa- pume umpefumlo.

Kuwo wonke amaramncwwa akuko ramncwa linjengawe